חיים שקד (פרופסור)

חיים שקד (נולד ב-20 בדצמבר 1968, כ"ט בכסלו ה'תשכ"ט) הוא פרופסור בתחום מִנהל החינוך. מכהן כנשיא האקדמית חמדת, מכללה לחינוך בשדות נגב, וכיו"ר פורום נשיאות ונשיאי המכללות לחינוך בישראל (רמ"א).

== ביוגרפיה ==
חיים שקד נולד ב-20 בדצמבר 1968 בירושלים, לרחל ולרב יחזקאל דאום. כשהיה בן שש עברה המשפחה לרמת מגשימים. למד בבית ספר גולן בחיספין ובירושלים.

שירת כרב צבאי בצה"ל. בתפקידו האחרון היה רב גיס 479 (הגיס הצפוני). השתחרר ממילואים בדרגת רס"ן.

כיהן כרב היישוב רמת מגשימים במשך שלוש שנים, ולימד בישיבת הסדר הגולן. שקד ערך את הספר "משנת השמיטה" לזכר אביו.

שקד עבד כמנהל בית ספר במחוז צפון במשך 17 שנה: חמש שנים בישיבה התיכונית בית שאן, שש שנים בבית ספר גולן בחיספין, ושש שנים בבית ספר תחכמוני בטבריה. בשנותיו האחרונות כמנהל בית ספר גולן, קידם תוכנית לימודים הכוללת עד 8 שעות שבועיות בהן התלמיד יכול לבחור בין שיעורים שונים.

שקד למד באוניברסיטת בר-אילן לתואר ראשון בתלמוד, תואר שני בחינוך, ותואר שלישי במנהל החינוך. השלים תואר דוקטור בשנת 2014. בשנת 2020 הוענק לו תואר פרופסור חבר על ידי הוועדה העליונה למינוי פרופסורים של המועצה להשכלה גבוהה.

שקד מלמד באקדמית חמדת מאז 2015. תחילה כמרצה בתוכנית לתואר שני במִנהל החינוך, לאחר מכן כראש החוג לחינוך, לאחר מכן כסגן נשיא לעניינים אקדמיים, והחל משנת 2019 כנשיא המכללה. מאז אפריל 2022 מכהן שקד כיו"ר פורום נשיאות ונשיאי המכללות לחינוך בישראל (רמ"א). ביוני 2024 נבחר לקדנציה נוספת בתפקיד זה.

== הוקרה ==
בפברואר 2022 זכה בפרס ירושלים לאקדמיה מטעם ערוץ 7.

בספטמבר 2023 נבחר לאיש השנה בחינוך בגיליון מיוחד של גילוי דעת (עלון שבת) לראש השנה תשפ"ד.

במאי 2024 העניקה לו שדולת החוסן בכנסת, בראשותם של ח"כ מיכל וולדיגר וח"כ ירון לוי (פוליטיקאי), אות הוקרה על עשייה פורצת דרך בתחום הפדגוגיה של חוסן.

== חיים אישיים ==
חיים שקד הוא גרוש. היה נשוי לטליה - בתם של הרב חיים והרבנית פועה שטיינר ואב לשישה. הוא אחיו של העיתונאי חנוך דאום. התגורר ברמת מגשימים עד שנת 2017. כיום גר באלעזר שבגוש עציון.

== תחומי מחקר ==
מחקריו של שקד עוסקים במנהלי בתי ספר, ומתמקדים במנהיגות פדגוגית ובמנהיגות לצדק חברתי. בנוסף, חקר חשיבה מערכתית של מנהלי בתי ספר. על נושאים אלה כתב חמישה ספרים ומעל 70 מאמרים בכתבי עת בינלאומיים ופרקים בספרים.

=== פרסומים ===

==== ספרים נבחרים ====
<div class="mw-content-ltr">
* Shaked, H. (2023). New explorations for instructional leaders: How principals can promote teaching and learning effectively. Rowman & Littlefield.
* Brown, K. M., & Shaked, H. (2018). Preparing future leaders for social justice, equity and excellence: Bridging theory and practice through a transformative andragogy (2nd Ed.). Rowman & Littlefield.
* Shaked, H., & Schechter, C. (2017). Systems thinking for school leaders: Holistic leadership for excellence in education. Springer.
</div>

==== מאמרים נבחרים ====
<div class="mw-content-ltr">
* Shaked, H. (2024). Integrating instructional leadership with social justice leadership: Insights from Israel's principals. Educational Administration Quarterly.
* Shaked, H. (2024). How principals' instructional leadership impacts schools' middle leadership. Educational Management, Administration and Leadership.
* Shaked, H. (2023). How instructional leaders promote social justice. Educational Management, Administration and Leadership.
* Shaked, H. (2023). How social justice leadership complements instructional leadership. Leadership and Policy in Schools.
* Shaked, H. (2021). Relationship-based instructional leadership. International Journal of Leadership in Education.
</div>

== קישורים חיצוניים ==
* 
* 
* 
* 

== הערות שוליים ==

קטגוריה:מדענים ישראלים
קטגוריה:רמת מגשימים: אישים
קטגוריה:אלעזר (יישוב): אישים
קטגוריה:ערכים שנערכו תמורת תשלום
קטגוריה:נשיאי מכללות בישראל
קטגוריה:בעלי תואר דוקטור מאוניברסיטת בר-אילן
קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:רבני מושבים
קטגוריה:זוכי פרס ירושלים (ערוץ 7)
קטגוריה:ישראלים שנולדו ב-1968